1. **Z á p i s n i c a**
2. **z XXIII. zasadnutia Obecného zastupiteľstva Nemce,**
3. **konaného dňa 23. apríla 2014 v Nemciach.**
4. Prítomní poslanci podľa prezenčnej listiny

**Návrhová komisia :** Andrea Verešová

Mgr. Peter Caban

Libuša Riečanová

**Overovatelia zápisu:**  Branislav Lichý

Mgr. Danka Bugáňová

**Zapisovateľ** : Eva Tóthová

**Program:**

1. Otvorenie, schválenie programu.

2. Voľba návrhovej komisie, určenie overovateľov zápisnice a zapisovateľa OZ.

3. Kontrola uznesení z rokovania OZ zo dňa 27.2.2014.

4. Stanovisko hlavnej kontrolórky obce Nemce k dodržaniu podmienok na prijatie návratných

zdrojov financovania

5. Výsledky inventarizácie majetku obce za rok 2013

6. Záverečný účet obce Nemce za rok 2013

7. Zmena rozpočtu obce – RO č. 1/2014

8. Kontrola plnenia úloh v stavebnej oblasti a harmonogram prác pre rok 2014

9. Príprava akcií v kultúrnej a športovej oblasti do 30.6.2014

10. Rôzne

**K bodu č. 1. Otvorenie, schválenie programu.**

Rokovanie OZ otvoril starosta obce. Privítal poslancov**,** ako aj prítomných občanov na rokovaní OZ. Doporučil poslancom upraviť program v bode č. 4 nasledovne: Stanovisko hlavnej kontrolórky obce Nemce k dodržaniu podmienok na prijatie návratných zdrojov financovania. Program OZ bol poslancami schválený jednomyseľne.

**K bodu 2. Voľba návrhovej komisie, určenie overovateľov zápisnice a zapisovateľa OZ**

Do návrhovej komisie boli zvolení poslanci Andrea Verešová, Mgr. Peter Caban a Libuša Riečanová, za overovateľov zápisnice poslanci Branislav Lichý a Mgr. Danka Bugáňová. Za zapisovateľa zápisu z OZ bola určená poslankyňa Eva Tóthová.

**K bodu 3. Kontrola uznesení z rokovania OZ zo dňa 27.2.2014.**

Pri kontrole uznesení z rokovania OZ, ktoré sa konalo dňa 27.2.2014 poslanci konštatovali, že uznesenia č. 245 – 256 boli splnené s tým, že uznesenie č. 255 je v priebehu plnenia.

**K bodu 4. Stanovisko hlavnej kontrolórky obce Nemce k dodržaniu podmienok na**

**prijatie návratných zdrojov financovania**

Pre nemoc hlavnej kontrolórky obce „ Stanovisko hlavnej kontrolórky obce Nemce k dodržaniu podmienok na prijatie návratných zdrojov financovania “ prečítala poslancom ekonómka obce p. Hudecová. Z uvedeného stanoviska vyplýva, že v prípade schválenia úveru vo výške 60.000 Eur budú splnené zákonné podmienky o rozpočtových pravidlách územnej samosprávy a že prijatie navrhovaného úveru nenaruší vyrovnanosť bežného rozpočtu v nasledujúcich rokoch.

**K bodu 5. Výsledky inventarizácie majetku obce za rok 2013**

Ekonómka obce predložila zápisnicu o priebehu a výsledkoch inventarizácie majetku obce

k 31.12.2013. Inventarizácia bola vykonaná v zmysle zákona č. 431/2002 Z. z. o účtovníctve a vnútornej smernice obce pre vykonanie inventarizácie majetku a záväzkov obce. Pri inventarizácii neboli zistené rozdiely medzi evidovaným, účtovným a skutočným stavom.

**K bodu 6. Záverečný účet obce Nemce za rok 2013**

Poslanci prerokovali Záverečný účet obce. Konštatovali, že hospodárenie obce bolo v súlade so schváleným rozpočtom obce a obec dosiahla prebytok hospodárenia v roku 2013 vo výške 9.999 Euro. Finančné prostriedky na rozdelenie sú vo výške 12.260 Euro. Súčasťou Záverečného účtu je aj prehľad o stave a vývoji dlhu, prehľad o poskytnutých zárukách, hospodárenie obce, bežný rozpočet, kapitálový rozpočet, rozpočet finančných operácií. Záverečný účet obsahuje aj bilanciu aktív a pasív vrátane rozpočtovej organizácie MŠ, súvahu obce a MŠ k 31.12.2013. K Záverečnému účtu bolo zároveň predložené aj stanovisko hlavného kontrolóra v ktorom bolo vyjadrenie a súhlas s celoročným hospodárením obce Nemce za rok 2013 bez výhrad. Poslanci uznesením č. 262 schválili Záverečný účet obce Nemce za rok 2013.

**K bodu 7. Zmena rozpočtu obce – RO č. 1/2014**

Vzhľadom k tomu, že obec prijala z Úradu práce sociálnych vecí a rodiny na § 50j novoprijatých troch zamestnancov, bolo potrebné upraviť rozpočet obce v bežných príjmoch o navýšenie 13.252 Eur a v bežných výdavkoch o 13.252 Euro. Znížiť v bežných výdajoch v kapitole správa a údržba ciest o 2.000 Euro a navýšiť kapitálové výdaje pre vybudovanie chodníka v cintoríne o 2.000 Euro. Rozpočtové opatrenie č. 1/2014 poslanci jednomyseľne schválili.

**K bodu 8. Kontrola plnenia úloh v stavebnej oblasti a harmonogram prác pre rok 2014**

Kontrolu plnenia úloh v stavebnej oblasti predložil poslancom predseda stavebnej komisie Mgr. Caban. Zároveň predložil aj časový harmonogram pre vykonanie stavebnej činnosti v roku 2014. Poslanci obdržali písomný materiál. Po vysvetlení jednotlivých aktivít v stavebnej oblasti zobrali plán a harmonogram stavebných prác na vedomie, ako aj plnenie úloh za obdobie január – apríl 2014.

**K bodu 9. Príprava akcií v kultúrnej a športovej oblasti do 30.6.2014**

Starosta obce informoval poslancov o príprave akcií v mesiaci máj a jún. Informoval o tom, že výlet rodičov a detí do Excalibur city sa neuskutoční z dôvodu menšieho záujmu. V rámci MDD budú organizované hry a súťaže pre deti našej obce. 24.5.2014 sa uskutoční ADRIM Nemčiansky beh v rámci Dňa obce. Poslanci pre prípravu tohto podujatia určili komisiu v zložení starosta obce, Mgr. Peter Caban, Branislav Lichý a Libuša Riečanová. Dôchodcovia organizujú zájazd do Divadla JGT dňa 29.4. a Stonožka Nemce dvojdňový výlet v mesiaci máji na Duklu. Poslanci zobrali na vedomie prípravu podujatí v kultúrnej a športovej oblasti do 30.6.2014.

**K bodu č. 10. Rôzne.**

Starosta obce ďalej informoval poslancov o rokovaniach s Regionálnou správou ciest a Banskobystrického samosprávneho kraja ohľadne uličnej vpuste pri Materskej škole, ako aj zvodidiel v zákrute pri Šemšelov v hornej časti obce. Informoval poslancov, že zatiaľ od Voeolii neobdržal odpoveď na zaslané listy ohľadne kanalizácie v obci.

Starosta predložil poslancom aj žiadosti občanov na kúpu pozemkov za rodinnými domami pri cintoríne. Návrh na odpredaj týchto pozemkov bude predložený na rokovaní obecného zastupiteľstva v mesiaci jún 2014.

Zároveň informoval poslancov aj o postupných krokoch pre vysporiadanie pozemkov pod asfaltovým ihriskom za bytovkami v obci.

Občania p. Lichá a Janovcová sa informovali o uskladňovaní zeleného komunálneho odpadu, konárov a lístia od rodinných domov. Starosta im odporučil, aby tento odpad kompostovali na svojich pozemkoch, nakoľko obec v zmysle zákona nie je povinná zabezpečiť vývoz biologického odpadu. Obec vypracovala projekt na Envirofond, kde bude žiadať v rámci separácie odpadu o poskytnutie dotácie na zakúpenie kompostérov do rodinných domov pre rok 2015 pre každú domácnosť.

Poslankyňa Tóthová sa informovala, či si môžu občania vyznačiť parkovacie plochy pri bytovke č. 9-11-13. Starosta uviedol, že tieto pozemky nie sú vo vlastníctve obce a bude preto potrebné riešiť problematiku s vlastníkom pozemku.

Poslanci tiež poukázali na parkovanie vozidiel p. Badínskeho na štátnej ceste III. triedy

v hornej časti obce. Doporučili osadiť tabuľu pri štátnej ceste s názvom Pozor deti pri MŠ.

Starosta prisľúbil, že parkovanie vozidla a osadenie tabule prerokuje so správcom štátnej cesty a Dopravným inšpektorátom PZ.

Starosta informoval poslancov aj o predloženej žiadosti na Ministerstvo financií SR o poskytnutie dotácie na vybudovanie zámkovej dlažby na odstavnej ploche pri bytovke č. 27-29-31.

Nakoľko nebolo ďalších pripomienok a program rokovanie OZ bol vyčerpaný, poďakoval sa starosta obce prítomným za účasť a rokovanie OZ ukončil.

Zapísala: Eva Tóthová

Overovatelia zápisnice:

Branislav Lichý ...................................................

Mgr. Danka Bugáňová ....................................................